PMIndiaData/PMIndiaSum huggingface dataset:
کابینہ کو ہندوستان اور انگولا کے درمیان الیکٹرانکس اور اطلاعاتی ٹیکنالوجی کے شعبے میں دو طرفہ تعاون کو فروغ دینے کے مفاہمت نامے سے مطلع کیا گیا

نئی دہلی۔24مئی؛ وزیراعظم جناب نریندر مودی کی صدارت میں مرکزی کابینہ کو الیکٹرانکس اور اطلاعاتی ٹیکنالوجی کے شعبے میں دو طرفہ تعاون کو فروغ دینے کے لیے ہندوستان اور انگولا کے درمیان مفاہمت نامے سے مطلع کرایا گیا۔ اس مفاہمت نامے کا مقصد ای -حکمرانی، آئی ٹی تعلیم کے ایچ آر ڈی، اطلاعاتی تحفظ، الیکٹرانکس ہارڈوئیر مینو فیکچرنگ، آئی ٹی سے متعلق سافٹ وئیر صنعت، ٹیلی میڈیسن وغیرہ کے شعبوں میں قریبی تعاون کو فروغ دینا ہے۔ الیکٹرانکس اور اطلاعاتی ٹیکنالوجی کی وزارت کو دو طرفہ اور علاقائی تعاون فریم ورک کے تحت اطلاعاتی اور مواصلاتی ٹیکنالوجی (آئی سی ٹی) کے ابھرتے ہوئے اور آگے کے شعبو میں بین الاقوامی تعاون کو فروغ دینے کی ذمہ داری سونپی گئی ہے۔ اس وزارت نے آئی سی ٹی کے شعبے میں قریبی تعاون اور اطلاعات کے تبادلے کو فروغ دینے کی لیے مختلف ملکوں کی متعلقہ تنظیموں /ایجنسیوں کے ساتھ مفاہمت/ معاہدے کیے گئے۔
وزیر اعظم جناب نریندر مودی نے گاندھی  نگر میں درخشاں گجرات چوٹی کانفرنس کا افتتاح کیا

نئی دہلی، 17 جنوری / درخشاں گجرات چوٹی کانفرنس کا نواں ایڈیشن کل گاندھی نگر میں مہاتما مندر نمائش اور کنونشن سنٹر میں شروع ہو گا ۔ وزیر اعظم جناب نریندر مودی چوٹی کانفرنس کے افتتاحی اجلاس سے خطاب کریں گے ، جس کا مقصد گجرات میں سرمایہ کاری رفتار بڑھانا ہے ۔ 18 سے 20 جنوری کے درمیان ہونے والی درخشاں گجرات چوٹی کانفرنس کے آغاز کے موقع پر وزیر اعظم جناب نریندر مودی نے ایگزیبیشن سینٹر میں گلوبل ٹریڈ شو کا افتتاح کیا ۔ وزیر اعظم نے مختلف پویلینوں کا دورہ کیا اور اسرو ، ڈی آر ڈی او اور کھادی وغیرہ کے اسٹالوں میں خصوصی دلچسپی کا اظہار کیا اور چرخے سے چندر یان تک کے میک اِن انڈیا کے اپنے ویژن کے تعلق سے اپنی دلچسپی کو اجاگر کیا ۔ اُن کے ہمراہ گجرات کے وزیر اعلیٰ وجے روپانی اور دیگر معزز افراد بھی تھے ۔ گلوبل ٹریڈ شو دو لاکھ مربع میٹر رقبے پر پھیلا ہوا ہے ، جس میں 25 سے زیادہ صنعتی اور کارورباری سیکٹروں نے ایک ہی جگہ پر اپنے خیالات ، مصنوعات اور ڈیزائنوں کی نمائش کی ہے ۔ چوٹی کانفرنس کے ساتھ ساتھ بہت سی تقریبات اور پروگراموں کا انعقاد بھی کیا گیا ہے ۔ آج کے پروگراموں میں ایک بڑا پُر کشش پروگرام احمد آباد شاپنگ فیسٹیول ، 2019 ہے ، جس کا افتتاح وزیر اعظم آج شام کریں گے ۔ اس موقع پر درخشاں گجرات ، احمد آباد شاپنگ فیسٹیول کے میسکاٹ کی نقاب کشائی وزیر اعظم ہی کریں گے ۔ احمد آباد شاپنگ فیسٹیول ، 2019 ہندوستان میں اپنی نوعیت کا پہلا پروگرام ہے اور یہ شہر کے صنعت کاروں کو یہ موقع فراہم کرتا ہے کہ وہ اپنی نمائش کو سب کے سامنے پیش کریں ۔ درخشاں گجرات سمٹ کے نویں ایڈیشن کے اہم پروگراموں کے علاوہ ، اس میں بالکل ہی نئے فورموں کے ایک سیٹ کی شروعات بھی دیکھی جا سکے گی ، جس سے چوٹی کانفرنس میں شرکت کرنے والوں کے درمیان متنوع نوعیت کی معلومات کا تبادلہ ہو سکے گا اور ان کے درمیان نیٹ ورکنگ کی سطح کو گونا گوں کیا جا سکے گا ۔ درخشاں گجرات چوٹی کانفرنس کا تصور 2003 ء میں وزیر اعظم جناب نریندر مودی نے ، اُس وقت پیش کیا تھا ، جب وہ گجرات کے وزیر اعلیٰ تھے ۔ اس کا مقصد گجرات کو ترجیحی بنیاد پر سرمایہ کاری کے لئے ایک پُر کشش مقام بنانا تھا ۔ چوٹی کانفرنس کے دوران راؤنڈ ٹیبل میں ہندوستان کے ماہرینِ تعلیم اور حکومتِ ہند کے اہم پالیسی ساز اور ریاستی حکومتوں کے اہم پالیسی ساز شرکت کریں گے ۔ ‘‘ راؤنڈ ٹیبل میں ہندوستان میں ایس ٹی ای ایم تعلیم و تحقیق میں مواقع سے متعلق خاکہ ’’ کے موضوع پر تمام شرکاء تبادلۂ خیال کریں گے۔ سائنس ، ٹیکنا لوجی ، انجینئرنگ اور ریاضی ( ایس ٹی ای ایم ) سے متعلق بین الاقوامی کانفرنس منعقد کی جائے گی ۔ مستقبل کی ٹیکنا لوجیوں اور خلاء میں کھوج سے متعلق نمائش ہو گی اور خلائی سفر کے مستقبل پر خیالات پیش ہوں گے ۔ ایشیا کے ٹرانس شپمنٹ ہب کے طور پر ہندوستان کو بندرگاہ پر مبنی ترقی اور حکمتِ عملیوں کے موضوع پر ایک سیمینار ہو گا ۔ ایک سیمینار میں میک انڈیا پروگرام کو کامیاب بنانے کے لئے حکومت کے ذریعے کئے گئے پروگرام اور اہم مداخلتوں کی کامیاب کہانیوں کی نمائش ہو گی ۔ دفاع اور ایرو اسپیس کی صنعت میں مواقع سے متعلق سیمینار کا منصوبہ گجرات میں دفاع اور ایرو ناٹکس میں مواقع سے متعلق شرکاء کو حساس بنانا ہوگا ۔ 2003 ء میں درخشاں گجرات چوٹی کانفرنس کا تصور پیش کئے جانے کے بعد سے ، اِس چوٹی کانفرنس نے متعدد ریاستوں کو اس بات پر آمادہ کیا ہے کہ وہ تجارت اور سرمایہ کاری کو فروغ دینے کے لئے اسی طرح کی کانفرنسیں منعقد کریں ۔ ( م ن ۔ ج ۔ ع ا ) ( 17 – 01 – 2019 )
وزیراعظم نریندر مودی کل ٹی بی کو جڑ سے ختم کرنے سے متعلق چوٹی کانفرنس کا افتتاح کریں گے

نئی دہلی،12/مارچ۔ وزیر اعظم نریندر مودی کل راجدھانی میں وگیان بھون میں ٹی بی کو جڑ سے ختم کرنے سے متعلق چوٹی کانفرنس کا افتتاح کریں گے۔ صحت اور خاندانی فلاح و بہبود کی وزارت ڈبلیو ایچ او جنوب مشرقی ایشیاء علاقائی آفس (ایس ای اے آر او) اور اسٹاپ ٹی بی پارٹنرشپ ایس چوٹی کانفرنس کی مشترکہ طور پر میزبانی کریں گے۔ وزیراعظم جناب نریندر مودی اس موقع پر ہندوستان ٹی بی سے پاک مہم کا بھی آغاز کریں گے۔ ہندوستان کو ٹی بی سے پاک کرنے کی مہم، ٹی بی کو جڑ سے ختم کرنے کے لئے قومی اسٹریٹجک منصوبے کی سرگرمیوں کو مشن موڈ میں آگے لے جائے گی۔ ٹی بی کو جڑ سے ختم کرنے کی قومی اسٹریٹجک منصوبے کے لئے اگلے تین سال میں 12ہزار کروڑ روپئے سے زیادہ کا فنڈ فراہم کیا جائے گا، تاکہ ٹی وی کے ہر مریض کو معیاری تشخیص، علاج و تعاون تک رسائی حاصل ہوسکے۔ نئے قومی اسٹریٹجک منصوبے (این ایس پی ) نے ایک کثیر رخی طریقۂ کار منظور کیا ہے، جس کا مقصد ٹی بی کے تمام مریضوں کا پتہ لگانا ہے اور اسکیم میں اس بات پر بھی زور دیا گیا ہے کہ ٹی بی کے ان مریضوں تک پہنچا جائے جو نجی شعبے کی طبی سہولت لے رہے ہیں اور زیادہ خطرے والی آبادی میں ٹی بی کا پتہ نہیں چلا ہے۔ وزیر اعظم کا وژن ہے کہ 2025 تک ٹی بی کو جڑ سے ختم کیا جائے، جبکہ ایس ڈی جی نے ٹی بی کو جڑ سے ختم کرنے کا منصوبہ 2030 رکھا ہے۔ یعنی وزیراعظم اس بیماری کو ایس ڈی جی کے منصوبے سے پانچ سال پہلے ہی ختم کرنا چاہتے ہیں۔ ایس ڈی جی نے 5 سال پہلے ترمیم شدہ تپ دق بیماری کی کوششوں کو تیز کردیا ہے۔ 1997 میں شروع ہوئے اس پروگرام کے تحت دو کروڑ سے زیادہ ٹی بی کے مریضوں کا علاج کیا گیا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔
خوراک سلامتی اورمتعلقہ شعبوں میں تعاون کی غرض سے بھارت اورافغانستان کے مابین انتظامات کو کابینہ کی منظوری

نئی دہلی ،05؍اپریل : مرکزی کابینہ نے وزیراعظم ، جناب نریندرمودی کی قیادت میں صحت اورکنبہ بہبود کی وزارت کے تحت خوراک سلامتی اورمعیارات اتھارٹی آف انڈیا ( ایف ایس ایس اے آئی ) اورافغانستان کی وزارت زراعت ، آب پاشی ومویشی پالن ( ایم اے آئی ایل ) کے مابین خوراک سلامتی اور دیگرمتعلقہ شعبوں میں باہمی تعاون کی فراہمی کے لئے امداد باہمی پرمبنی انتظامات سے متعلق دستاویز پردستخط کو اپنی منظوری دے دی ہے ۔ تعاون کے شعبوں میں درج ذیل امورشامل ہیں ۔ 1-اطلاعات کے باہم تبادلے اورمواصلات کے میکینزم کا قیام 2-درآمداتی ضوابط ، کوالٹی کنٹرول آپریشن ، سیمپلنگ ، ٹیسٹنگ ، پیکیجنگ اورلیبلنگ کے شعبے میں ایک دوسرے سے مربوط شناخت شدہ موضوعات کے ضمن میں تکنیکی تبادلے کا راستہ ہموار کرنا 3-مشترکہ مذاکرات ورکشاپوں ،دوروں ، خطبات ، تربیتی پروگراموں وغیرہ کا اہتمام اور اس کے راستے ہموار کرنا 4-مندوبین کی دلچسپی کے دیگرشعبے جن میں وہ تمام ذمہ داریاں شامل ہیں جو دونوں فریقین باہمی اتفاق رائے سے طے کریں ۔ تعاون پرمبنی انتظامات اطلاعات کے باہمی تبادلے کی تربیت کا راستہ ہموارکریں گے اور صلاحیت سازی میں معاون ہوں گے اور ایک دوسرے کے یہاں رائج بہترین طریقہ ہائے کار سے سیکھنے کا موقع بھی فراہم کریں گے تاکہ خوراک سلامتی ایکونظام کو بہتربنایاجاسکے ۔
وزیر اعظم نے پوڑھی، اتراکھنڈ میں بس حادثے کی وجہ سے جانی نقصان پر افسوس کا اظہار کیا

وزیر اعظم جناب نریندر مودی نے پوڑھی، اتراکھنڈ میں ایک بس حادثے کی وجہ سے ہونے والے جانی نقصان پر گہرے ربج و غم کا اظہار کیا ہے۔ وزیر اعظم نے حادثے میں زخمی ہونے والوں کی جلد صحت یابی کی خواہش کا بھی اظہار کیا۔ وزیر اعظم دفتر نے ٹویٹ کیا؛ ’’پوڑھی، اتراکھنڈ میں بس کا حادثہ دل دہلا دینے والا ہے۔ اس افسوس ناک گھڑی میں، میں غمزدہ خاندانوں کے غم میں شریک ہوں۔ میں زخمی ہونے والی کی جلد از جلد صحت یابی کی امید کرتا ہوں۔ بچاؤ کی کارروائی جاری ہے۔ متاثرین کو ہر ممکن مدد فراہم کی جائے گی: وزیراعظم مودی:‘‘ ۔۔۔۔۔۔۔۔۔۔۔ ش ح۔ا گ۔ن ا۔
کابینہ نے   پینے کے پانی کے  قومی دیہی پروگرام   کو جاری رکھنے  اور
 اسے دوبارہ   مرتب کرنے   کو منظوری دی۔

نئی دہلی، 10 نومبر 2017، وزیراعظم جناب نریندر مودی کی زیر صدارت مرکزی کابینہ نے پینے کے پانی کے قومی دیہی پروگرام(این آر ڈی ڈبلیو ٹی) کو جاری رکھنے اور اسے دوبارہ ترتیب دینے کو منظوری دے دی ہے تاکہ اسکیموں کی پائیداری پر زیادہ توجہ مرکوز کرنے کے ساتھ اسے نتائج پر مبنی ، مسابقتی بنایا جاسکے اور جس سے دیہی آبادی کو پانی کے اچھے معیار کی فراہمی کو یقینی بنایا جاسکے۔ چودھویں فائنانس کمیشن (ایف ایف سی) مدت 18-2017 تا 20-2019 سے متعلق پروگرام کے لئے 23050 کروڑ روپے کی منظوری دی گئی ہے۔ ا س پروگرام کے تحت ملک بھر میں تمام دیہی آبادی کا احاطہ کیا جائے گا۔ پروگرام کی ترتیب نو سے یہ پروگرام لچکدار ، نتیجہ رخی اور مسابقی ہوجائے گا اور اس کے نتیجے میں وزارت پائپ کے ذریعہ پانی کی پائیدار سپلائی کےمقصد کو حاصل کرسکے گی۔ ۔۔۔۔۔۔۔۔۔۔۔ م ن۔ ن ا ۔ ج۔
کابینہ نے دوسرے  قومی عدلیہ تنخواہ کمیشن کی تقرری کی منظوری دی

نئی دہلی؍09نومبر2017،وزیر اعظم جناب نریندر مودی کی صدارت میں مرکزی کابینہ نے ملک میں ذیلی عدلیہ کے لئے دوسرا قومی عدلیہ تنخواہ کمیشن مقرر کرنے کی منظوری دے دی ہے۔ کمیشن کے سربراہ بھارت کی سپریم کورٹ کے سابق جج، جسٹس (ریٹائرڈ) جے پے وینکٹا راما ریڈی ہوں گے، جبکہ کیرالہ ہائی کورٹ کے سابق جج جناب آر بسنت کمیشن کے ممبر ہوں گے۔ کمیشن ریاستی حکومتوں کو اپنی سفارشات 18 مہینے کے اندر پیش کردے گا۔ یہ کمیشن ریاستوں اور مرکز کے زیر انتظام علاقوں میں عدلیہ کے عہدیداروں کے لئے موجودہ مشاہروں اور سروس کے حالات کا جانچ کرے گا۔کمیشن کا مقصد ایسے اصول مرتب کرنا ہے جو ملک میں ذیلی عدلیہ سے تعلق رکھنے والے عدالتی عہدیداروں کے تنخواہ کے ڈھانچے اور دیگر بھتوں کو منضبط کرسکیں۔یہ کام کرنے کے طریقوں اور کام کے ماحول کے ساتھ ساتھ مختلف قسم کے بھتے اور دیگر فوائد ، جو عدالتی عہدیداروں کے تنخواہ کے علاوہ دستیاب ہیں، کی جانچ کرے گا اور انہیں معقول بنانے کی تجاویز پیش کرے گا۔ کمیشن خود اپنے طریقہ کار تیار کرے گا اور اس کام کو پورا کرنے کے لئے ضروری حکمت عملی مرتب کرے گا۔کمیشن کا مقصد پورے ملک میں عدلیہ کے عہدیداروں کے لئے تنخواہوں کے اسکیل اور سروس کے حالات کو یکساں بنانا ہے۔ کمیشن کی سفارشات عدالتی انتظامیہ کی صلاحیت کو فروغ دینے اور ملک میں عدلیہ کے سائز کو زیادہ سے زیادہ توسیع دینے میں مدد دیں گی۔ م ن۔و ا۔ن ع (10-11-17)
وزیراعظم 7 جون کو پردھان منتری  بھارتیہ جن اوشدھی پری یوجنا کے  استفادہ کنندگان  کے ساتھ  بات چیت کریں گے

نئیدہلی۔06؍جون۔وزیراعظم جناب نریندر مودی 7 جون کو صبح ساڑھے نو بجے ویڈیو کانفرنسنگ کے ذریعے پردھان منتری بھارتیہ جن اوشدھی پری یوجنا (پی ایم بی جے پی) اور دل میں لگانے والے سستے اسٹینٹس اور گھٹنے بدلوانے والوں کے ساتھ بات چیت کریں گے۔ اس’ سمواد‘ کا مقصد یہ جاننا ہے کہ اس قسم کی پہل نے مریضوں کی زندگی میں خصوصاً غریب مریضوں کی زندگی میں کس طرح تبدیلیاں لائی ہیں۔ ان کے بارے میں مریضوں سے معلومات حاصل کرنا ہے۔ یہ پورا ’سمواد‘ مختلف سوشل میڈیا پلیٹ فارموں جیسے نمو ایپ، یو ٹیوب، فیس بک وغیرہ پر ہوگا۔
وزیر اعظم نے ناری شکتی کو مضبوط کرنے کے اجتماعی عزم کی ستائش کی

وزیر اعظم جناب نریندر مودی نے ہندوستان میں ناری شکتی کو مضبوط کرنے کے لیے 130 کروڑ ہندوستانیوں کے اجتماعی عزم کی ستائش کی ہے۔ ہندوستان میں نوزائیدہ بچیوں کی شرح اموات میں گراوٹ درج کئےجانے پر خواتین اور بچوں کی ترقی کی مرکزی وزیر محترمہ اسمرتی ایرانی کے ایک ٹویٹ کا حوالہ دیتے ہوئے، وزیر اعظم نے ٹویٹ کیا؛ ’’یہ ایک بہت اچھی علامت ہے، جو ہماری ناری شکتی کو مضبوط کرنے کے لیے 130 کروڑ ہندوستانیوں کے اجتماعی عزم کی عکاسی کرتی ہے‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
فلپائن کے لیے روانگی سے قبل وزیراعظم کا بیان

نئی دہلی۔11 نومبر؛ فلپائن کے لیے روانگی سے قبل وزیراعظم جناب نریندر مودی نے کہا کہ وہ 12 نومبر سے تین دن تک منیلا میں رہیں گے۔ یہ میرا فلپائن کا پہلا باہمی دورہ ہے جہاں میں آسیان ۔ ہند اور مشرقی ایشیا سربراہ کانفرنس میں شرکت کروں گا۔ ان کانفرنسوں میں میری شرکت آسیان ممالک کے ساتھ ہندوستان کے مسلسل گہرے تعلقات کی عکاس ہے اور حکومت کی ایکٹ ایسٹ پالیسی کے فریم ورک کے تحت ہند – بحرالکاہل خطے کے ساتھ تعلقات کی ترجمان ہے۔ ان سربراہ کانفرنسوں کے علاوہ آسیان کی 50ویں سالگرہ کی خصوصی تقریبات ، جامع علاقائی اقتصادی شراکت کے لیڈروں کی میٹنگ اور آسیان بزنس اور سرمایہ کاری سربراہ کانفرنس میں شرکت کروں گا۔ انہوں نے کہا کہ آسیان بزنس اور سرمایہ کاری سربراہ کانفرنس سے آسیان ممالک کے ساتھ تجارتی تعلقات کو مزید بڑھانے سے متعلق قریبی تعاون کو فروغ دینے میں مدد ملے گی۔ ہماری مجموعی تجارت میں آسیان ممالک کا 10 اعشاریہ آٹھ پانچ فیصد حصہ ہے۔ میں اپنے پہلے دورہ فلپائن کے دوران فلپائن کے صدر جناب روڈ ریگو دترتے کے ساتھ دو طرفہ میٹنگ کروں گا۔ میں آسیان اور مشرقی ایشیا سربراہ کانفرنس کے لیڈروں سے بھی تبادلہ خیال کروں گا۔ میں فلپائن میں مقیم ہندوستانیوں سے جڑوں گا۔ میں اپنے دورہ منیلا کے دوران انٹر نیشنل رائس ریسرچ انسٹی ٹیوٹ کا اور مہاویر فلپائن فاؤنڈیشن کا دورہ کروں گا۔ مجھے توقع ہے کہ میرے دورہ منیلا سے فلپائن کے ساتھ ہندوستان کے باہمی تعلقات کو فروغ حاصل ہوگا اور آسیان کے ساتھ سیاسی اور سکیورٹی ، معاشی اور سماجی و ثقافتی تعلقات مزید مستحکم ہوں گے۔ ۔۔۔۔۔۔۔۔۔۔۔۔۔۔۔۔۔۔۔۔۔ م ن ۔ رض۔ م ج۔ ت ح ,
وزیر اعظم نے رانچی میں آیوشمان بھارت کے استفادہ کنندگان سے ملاقات کی

نئی دلّی ، 18 فروری ؍وزیر اعظم جناب نریندر مودی نے 17 فروری ، 2019 کو جھار کھنڈ میں رانچی کا دورہ کیا ۔ انہوں نے آیوشمان بھارت یوجنا کے منتخب استفادہ کنندگان سے ملاقات کی ۔ جھار کھنڈ کی گورنر محترمہ دروپدی مورمو اور جھار کھنڈ کے وزیر اعلیٰ جناب رگھو ویر داس بھی اس موقع پر موجود تھے ۔ اس سے قبل جھار کھنڈ کے ہزاری باغ میں وزیر اعظم نے کہا کہ جھار کھنڈ کی سر زمین آیوشمان بھارت یوجنا کی گواہ ہے کہ ملک بھر کے لاکھوں عوام کے ساتھ ساتھ جھار کھنڈ کے ہزاروں لوگوں نے اس اسکیم سے استفادہ کیا ہے ۔ وزیر اعظم نے 23 ستمبر ، 2018 کو رانچی سے پردھان منتری جن آروگیہ یوجنا ۔ آیوشمان بھارت کا آغاز کیا تھا اور اسے غریبوں کی خدمت کے لئے گیم چینجر پہل قدمی قرار دیا تھا ۔ پردھان منتری جن آروگیہ یوجنا ( پی ایم ۔ جے اے وائی ) کا مقصد غریبو ں اور اسپتالوں میں مصیبت کی مار جھیل رہے لوگوں کو معیاری صحت خدمات فراہم کر کے ان کے مالی بوجھ کو کم کرنا ہے ۔یہ اسکیم فی کنبہ پانچ لاکھ روپئے سالانہ تک صحت خدمات کو یقینی بناکر زائد از پچاس کروڑ لوگوں کو مستفید کرتی ہے اور یہ دنیا کی سب سے بڑی ہیلتھ ایشورنس اسکیم ہے ۔ اس اسکیم کے استفادہ کنندگان کی اندازہ یوروپی برادی کی آبادی کے مساوی یا پھر امریکہ ، کناڈا اور میکسیکو کی مشترکہ آبادی کے مساوی تصور کیا جاتا ہے ۔ ۔ ۔ ۔ ۔ ۔ ۔
وزیر اعظم نے بنگلورو میں دشامہ سوندریہ لہری پر ینوتسو مہاسمرپن میں شرکت کی

نئی دہلی۔29 اکتوبر؛ وزیر اعظم جناب نریندر مودی آج بنگلورو میں دشامہ سوندریہ لہری پرینوتسو مہاسمرپن میں شرکت کی ۔ سوندریہ لہری شلوک کا مجموعہ ہے جسے آدی شنکراچاریہ نے تیار کیا ہے۔ اس تقریب میں بڑی تعداد میں لوگوں نے سوندریہ لہری گیت گائے۔ اس موقع پر اظہار خیال کرتے ہوئے وزیراعظم نے کہا کہ اس اجتماعی گیت سے انہیں ماحول میں ایک خصوصی توانائی محسوس ہوتی ہے۔ وزیر اعظم نے حال ہی میں ہوئے اپنے دورۂ کیدارناتھ کا ذکر کیا اور کہا کہ وہ آدی شنکرا کے ذریعہ دور افتادہ علاقے اور ہندوستان کے دیگر مقامات پر انجام دیے گئے کام سے مرعوب ہیں۔ انہوں نے کہا کہ آدی شنکرا نے ہندوستان کو اپنے اپنشد اور ویدکے ذریعے متحد کیا۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( (29.10.2017; 18:51) ,
وزیر اعظم نے ڈاکٹر راجندر پرساد کو ان کی یوم پیدائش پر یاد کیا

وزیر اعظم جناب نریندر مودی نے ڈاکٹر راجندر پرساد جی کو ان کی یوم پیدائش پر خراج عقیدت پیش کیا ہے۔ ایک ٹویٹ میں، وزیر اعظم نے کہا؛ ’’ڈاکٹر راجندر پرساد جی کو ان کے یوم پیدائش کے موقع پر یاد کررہا ہوں۔ وہ ایک مایہ ناز لیڈر اور جرات و علمی جوش و ولولے کا مظہر تھے۔ وہ ہندوستانی ثقافت سے مضبوطی سے وابستہ تھے اور ہندوستان کی ترقی کے لیے مستقبل کا وژن بھی رکھتے تھے‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
وزیراعظم  15 ستمبر کو‘ سوچھتا ہی سیو ا’ تحریک   کا آغاز کریں گے

نئی دہلی، 14 ستمبر 2018/ وزیراعظم جناب نریندر مودی 15 ستمبر 2018 سے سوچھتا ہی سیوا تحریک کا آغاز کریں گے۔ 15 روز پر مشتمل یہ تحریک ایک وسیع پروگرام کا حصہ ہے۔ اس تقریب کے موقع پر وزیراعظم ویڈیو کانفرنسنگ کے ذریعہ ملک بھر کے 18 مقامات پر عوام سے ایک ساتھ گفتگو کریں گے۔ ان میں اسکولی بچے ،جوان، روحانی لیڈر ، دودھ اور زرعی کو آپریٹیو کےممبران، میڈیا کے لوگ، مقامی حکومتوں کے نمائندے ، ریلوے کےملازمین سیلف ہیلپ گروپ اورسووچھ گریہی کے علاوہ دیگر شامل ہیں۔ سووچھتا ہی سیوا تحریک جس کا مقصد زیادہ سے زیادہ لوگوں کو سووچھتا کی جانب راغب کرانا ہے اور 12اکتوبر 2018 کو سووچھتا بھارت مشن کی چوتھی سالگرہ کی تقریب کےموقع پر پس منظر میں شروع کی جارہی ہے۔ اس کے علاوہ یہ مہاتما گاندھی کی 150 ویں سالگرہ کے سلسلہ کی ایک کڑی ہے۔ اس سے قبل اس تحریک کے بارے میں وضاحت کرتے ہوئے وزیراعظم جناب مودی نے اس تحریک کو باپو کو سچی خراج عقیدت پیش کرنے کا طریقہ بتایا۔ وزیراعظم نے اپنے ویڈیو پیغام میں عوام سے اپیل کی کہ وہ اس تحریک کا حصہ بنیں اور سووچھ بھارت بنانے کے لئے اپنی طاقتوں اور کوششوں کا مظاہر کریں۔ ۔۔۔۔۔۔۔۔۔۔۔ م ن۔ش ت ۔ ج۔
وزیراعظم نے عالمی یوم صحت  کے موقع پر لوگوں کو مبارکباد دی

نئیدہلی۔ 07 اپریل 2018؛ وزیر اعظم جناب نریندر مودی نے لوگوں کو عالمی یوم صحت کے موقع پر مبارکباد دی ہے۔ وزیر اعظم نے کہا، ’’صحت مندی انسانی ترقی کی بنیاد ہے۔ اس عالمی یوم صحت کے موع پر میں مبارکباد پیش کرتا ہوں کہ آپ سبھی مکمل طور پر صحت مند رہیں اور ترقی کی نئی اونچائیوں کو پار کرتے رہیں۔ میں ’عالمی صحت کا احاطہ : سبھی کے لیے، سبھی جگہ‘ جیسے موضوع کا استقبال کرتا ہوں جس کا انتخاب عالمی ادارۂ صحت و دیگر نے کیا ہے۔ سبھی کے لیے صحت کے تحفظ کی تلاش نے ہی ہمیں آیوشمان بھارت منصوبہ بنانے کا حوصلہ دیاہے جو کہ دنیا میں سب سے بڑی صحت کی دیکھ بھال کا پروگرام ہے۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
کابینہ نے علاقائی دیہی بینکوں کی نوسرمایہ کاری اسکیم کو 20-2019 تک توسیع کو منظوری دی

نئی دہلی،4؍جولائی/ وزیراعظم جناب نریندر مودی کی سربراہی میں مرکزی کابینہ نے علاقائی دیہی بینکوں (آر آر بی) کی نو سرمایہ کاری اسکیم کو آئندہ تین برسوں یعنی 20-2019 تک توسیع دے دی ہے۔ اس اقدام سےآر آر بی کو سرمائے کے رِسک (خطرے) کے اثاثہ توازن تناسب (سی آر اے آر) کو کم ازکم 9 فیصد تک برقرار رکھنے کی اہلیت حاصل ہو سکے گی۔ اثرات: ایک مضبوط سرمایہ ڈھانچہ اور سی اے آر کی درکار کم از کم سطح سے علاقائی دیہی بینکوں(آر آر بی) کے مالی استحکام کو یقینی بنانے میں مدد ملے گی، جس کے سبب وہ مالی شمولیت میں اہم رول ادا کر سکیں گے اور دیہی علاقوں میں قرض کی ضروریات کو پورا کر سکیں گے۔ تفصیلات: ملک میں 56 علاقائی دیہی بینک (آر آر بی) کام کر رہے ہیں۔ 31 مارچ 2017 (عارضی)سے آر آر بی کے ذریعہ دیئے جانےوالے قرض کے تحت 2،28،599 کروڑ روپے کے قرض فراہم کئے گئے۔ ان کے تحت اہم زمروں کی تفصیلات درج ذیل ہے۔ اہم زمرے قرض کی رقم (کروڑ روپے میں) کل قرض کی فیصد قرض کے شعبے میں مجموعی ترجیح (پی ایس ایل) 2,05,122 89.73% زراعت (پی ایس ایل کے تحت) 1,54,322 67.51% چھوٹے اور حاشیہ پر کسان (زراعت کے تحت) 1,02,791 44.97% آر آر بی کی نوسرمایہ کاری اسکیم کی شروعات مالی سال 11-2010میں ہوئی تھی اور اس کی 13-2012اور 16-2015 میں دوبار توسیع کی گئی۔آخری توسیع 31 مارچ2017 تک کے لئے تھی۔ کل 1450 کروڑ روپے سے حکومت ہند نے حصے کے طور پر 31مارچ 2017 تک کل 1107.20کروڑ روپے کی رقم آر آر بی کو جاری کی گی۔ بقیہ 342.80کروڑروپے کی رقم ان آر آر بی کی نوسرمایہ کاری تعاؤن کے لئے فراہم کرائی جائے گی، جن کا سی آر اے آر 18-2017 اور 20-2019 کے دوران 9فیصد کم تھا۔ نابارڈ کے مشورے سے ان آر آر بی کی شناخت کی جائے گی، جنہیں نو سرمایہ کاری کی ضرورت ہے۔ یہ انتظام وزیر خزانہ کے ذریعہ 19-2018 کے بجٹ اعلان کے علاوہ ہوگا۔ بجٹ اعلان میں مالی طور سے مضبوط آر آر بی کو حکومت ہند، ریاستی حکومت اور اسپانسر بینکوں کے وسائل کے علاوہ دیگر وسائل سے سرمایہ کاری کی منظوری دی جائے گی۔ پس منظر: آر آر بی کا قیام، دیہی علاقوں میں چھوٹے اور حاشیہ پر کسانوں، زرعی مزدوروں، کاریگروں اور چھوٹے صنعت کاروں کو قرض اور دیگر سہولیات فراہم کرنے کے مقصد سے کیاگیاتھا۔ ان کا مقصد، دیہی علاقوں میں زراعت، کاروبار؍تجارت، کامرس، صنعت اور دیگر پروڈکٹیو سرگرمیوں کو فروغ دینا ہے۔ آر آر بی، حکومت ہند، متعلقہ ریاستی سرکاریں اور اسپانسر بینکوں کا ایک مشترکہ کاروبار؍صنعت ہے، جس میں ان کی سرمایہ کاری بالترتیب 50فیصد، 15 فیصد اور 35 فیصد ہے۔ ( م ن ۔ ش ت ۔ ک ا) ( 4 – 07 – 2018 )
وزیراعظم نے فوج کے دن کے موقع پر اپنی مبارکباد پیش کی

نئی دہلی،15/جنوری۔ وزیراعظم جناب نریندر مودی نے فوج کے دن کے موقع پر اپنی مبارکباد پیش کی۔ وزیراعظم نے کہا ‘‘فوج کے دن پر میں فوجیوں، بزرگوں اور ان کے کنبوں کو مبارکباد دیتا ہوں۔ بھارت کے ہر شہری کا، ہماری فوج پر اعتماد ہے اور اسے فخر ہے، جو قوم کی حفاظت کرتے ہیں اور قدرتی آفات و دیگر حادثات کی صورت میں انسانی کوششوں میں پیش پیش رہتے ہیں۔ ہماری فوج ہمیشہ قوم کو ترجیح دیتی ہے۔ میں ان سبھی افراد کو سلام کرتا ہوں جنھوں نے قوم کی خدمت کرتے ہوئے قربانیاں دیں۔ بھارت ہمارے ان جانبازوں کو کبھی نہیں بھولے گا۔’’
وزیراعظم کی نوجوان آئی اے ایس افسران کے ساتھ ملاقات

نئی دہلی، 4 جولائی 2018، وزیراعظم جناب نریندر مودی نے آج ان 170نوجوان آی اے ایس افسران سے ملاقات کی جنہیں حال ہی میں حکومت ہند میں اسسٹنٹ سکریٹریز کے طور پر تعینات کیا گیا ہے۔ وزیراعظم نے فیلڈ ٹریننگ کے اپنے تجربات شیئر کرنے کے لئے ان کی حوصلہ افزائی کی۔ وزیراعظم نے ان کے ساتھ جن بھاگیداری، معلومات کے بہاؤ، وسائل کے بہتر استعمال اور حکمرانی پر عوام کے اعتماد سمیت اچھی حکمرانی کے چند عناصر پر تبادلہ خیال کیا۔گرام سوراج ابھیان اور ایوشمان بھارت جیسے حالیہ حکومتی اقدامات بھی ملاقات کے دوران زیر بحث آئے۔ وزیراعظم دفتر میں وزیر مملکت ڈاکٹر جتیندر سنگھ اور عملہ اور تربیت کے محکمے کے سنیئر افسران اس موقع پر موجود تھے۔ ۔۔۔۔۔۔۔۔۔۔۔ م ن۔ن ا۔ن ا۔
کابینہ نے مالی سال 19-2018  کے دوران 15 ہزار کروڑ روپئے  تک سوچھ بھارت مشن (گرامین) (ایس بی ایم جی) کے لئے  بجٹ کے اضافی وسائل (ای بی آر ) جمع کرنے اور

سابقہ انٹرنیشنل سینٹر فار ڈرنکنگ واٹر کوالٹی کے کام کے دائرے میں توسیع کرنے ، اس کانام بدل کر اسے نیشنل سینٹر فار ڈرنکنگ واٹر ، سینی ٹیشن اینڈ کوالٹی (این سی ڈی ڈبلیو ایس اینڈ کیو) کرنے اور اسے ایس بی ایم (جی) کے لئے ای بی آر حاصل کرنے کیلئے ذخیرے کے طور پر کام کرنے کا اختیار دینے کو منظوری دی نئی دہلی۔یکم اگست۔ وزیر اعظم جناب نریندر مودی کی زیر صدارت مرکزی کابینہ نے درج ذیل اُمور کو منظوری دی ہے۔این اے بی اے آر ڈی کے ذریعے مالی سال 19-2018 کے دوران 15 ہزار کروڑ روپئے تک سوچھ بھارت مشن (گرامین) (ایس بی ایم جی) کے لئے بجٹ کے اضافی وسائل (ای بی آر ) جمع کرنا۔ انٹرنیشنل سینٹر فار ڈرنکنگ واٹر کوالٹی نام والی سوسائٹی کے کام کے دائرے میں توسیع کرکے اسے ایس بی ایم (جی) کے لئے ای بی آر فنڈ حاصل کرنے کیلئے اختیار دینا، فنڈ کو ریاستوں اور مرکز کے زیر انتظام خطوں کی نافذ کرنے والی ایجنسیوں میں تقسیم کرنا اور اس کی دوبارہ ادائیگی کرنا۔ سوسائٹی کانام بدل کرکے انٹرنیشنل سینٹر فار ڈرنکنگ واٹر کوالٹی کی جگہ پر اسے نیشنل سینٹر فار ڈرنکنگ واٹر ، سینی ٹیشن اینڈ کوالٹی رکھنا۔ اثرات اس فیصلے سے سوچھ بھارت مشن (گرامین) کے تحت مراعات کے مستحق تقریباً 1.5 کروڑ دیہی گھرانے مستفید ہوں گے اور اسی طرح کچڑے کے ٹھوس بندوبست سے متعلق کاموں کیلئے گرام پنچایت بھی فیضیاب ہوں گے۔ اس فنڈ کا استعمال ملک بھر کے گاؤں میں کھلے میں رفع حاجت سے پاک (او ڈی ایف)صورتحال حاصل کرنے اور برقرار رکھنے کے لئے کیا جائیگا۔
وزیراعظم نے وشوامیادھام کمپلکس کاسنگ بنیاد رکھا

نئی دہلی’5مارچ : وزیراعظم ، جناب نریندرمودی نے احمد آباد ، جسپورمیں وشوامیادھام کمپلکس کا سنگ بنیاد رکھا ۔ اس موقع پر حاضرین کے پرجوش جلسے سے خطاب کرتے ہوئے ، انھوں نے کہاکہ ہمارے سماج کو مستحکم بنانے میں سادھوسنتوں کے اہم کردارکو ئی فراموش نہیں کر سکتا۔ انھوں نے یہ بھی کہاکہ سادھوسنتوں نے ہمیں قابل قدرتعلیمات دی ہیں ۔ وزیراعظم نے کہا کہ یہاں تک کہ انھوں نے ہمیں برائی سے لڑنے اور اسے دبانے کی طاقت عطاکی ہے ۔ وزیراعظم نے کہاکہ ہمارے سادھوسنتوں نے ہمیں ماضی سے بہترین ترغیب حاصل کرنے اور ساتھ ہی ساتھ مستقبل پرنظررکھنے نیزوقت کے ساتھ بدلتے رہنے کابھی درس دیاہے ۔ لوگوں کو فائدہ پہنچانے والے اقدامات کے بارے میں اظہارخیال کرتے ہوئے وزیراعظم نے کہاکہ چھوٹے پیمانے پر کسی کام کا کیاجانامرکزی حکومت کے لئے قابل قبول نہیں ہے ۔ انھوں نے کہاکہ مرکزی حکومت کا کام بڑے پیمانے پرہوگا جس سے سماج کے سبھی طبقوں کا فائدہ ہو۔ کمیونٹی کی سطح پروزیراعظم نے کہانوجوانوں کو معیاری تعلیم فراہم کرنے پر توجہ مرکوز کرنا اہم ہے ۔وزیراعظم نے سختی سے کہاکہ جن لوگوں کی عقیدت ماں امیاسے ہے وہ رحم مادرمیں ہی بچیوں کو قتل کردیئے جانے کی حمایت نہیں کرسکتے ۔ وزیراعظم نے لوگوں سے اپیل کی کہ وہ ایک ایسا سماج تشکیل دینے میں مدد کریں جس میں صنف کی بنیاد پرکوئی تفریق نہ برتی جائے ۔